بیرلشمیش میللت‌لر تشکیلاتی (بمت) حدیندن آرتیق مصرف و ایقلیم دییشیک‌لیگی سببیندن قلوبال سو بحرانی‌نین باش وئره بیله‌جگی باره‌ده خبردارلیق ائدیب.
بی بی سی-نین خبرینه گؤره، بمت-نین سو و بیرلشمیش میللت‌لر تحصیل، علم و مدنیت تشکیلاتی‌نین (یونسکو) حاضیرلادیغی راپوردا حدیندن آرتیق مصرف و چیرکلنمه سببیله "قحطی‌نین ائندمیک حالا گلدیگی" و قلوبال ایستی لیک مؤوسومی سو قحطینی آرتیردی.
راپورون آپاریجی مؤلفی ریچارد کانر بیلدیریب کی، دونیا اها‌لی‌سی‌نین تخمینن 10 فایزی "سو استرسی" اوچون کریتیک اولان اراضی‌لرده یاشاییر.
دونیادا 3،5 میلیارد اینسانین، ایلده ان آز بیر آی سو عرضینی کئچن سویا طلبات اولا‌راق تعیین اولونان سو استرسیندن تاثیرلندیگینی بیلدیرن کانر قلوبال سو تجهیزاتی ایله باغلی غیری-معین‌لیک‌لرین آرتدیغینی بیلدیریب.
کانر خبردارلیق ائدیب کی، تجهیزات پروبلئمی حل اولونمازسا، قلوبال سو بحرانی یارانا‌جاق.
